*Iepirkuma nolikuma pielikums Nr.7*

*Iepirkuma identifikācijas*

*Nr. TSKA „Zilie kalni” 2015/2*

***Līgums Nr. 4-1/35***

Ikšķilē 2015.gada 23.decembrī

**Ogres un Ikšķiles novadu pašvaldību aģentūra „Tūrisma, sporta un atpūtas kompleksa „Zilie kalni” attīstības aģentūra”**, tās direktores Ievas Kraukles personā, kura darbojas saskaņā ar aģentūras nolikumu, no vienas puses, turpmāk tekstā – *„Pasūtītājs*”,

un

**Ikšķiles novada pašvaldības SIA „Ikšķiles māja”** reģistrācijas Nr. 40103416198, kuru, pamatojoties uz statūtiem un 2014.gada 23.aprīļa pilnvaras pamata, pārstāv valdes priekšsēdētājs Jānis Gunārs Rubenis,no otras puses, turpmāk tekstā *–„Finansētājs”*,

un

**sabiedrība ar ierobežotu atbildību „Valkas meliorācija”**, tās valdes priekšsēdētāja Jāņa Biezā personā, kas darbojas saskaņā ar sabiedrības statūtiem, no trešās puses, turpmāk tekstā saukts – „*Uzņēmējs*”,

Pasūtītājs un Uzņēmējs turpmāk tekstā – „*Puse*” vai „*Puses*”;

*saskaņā ar 2015.gada 2.novembra Sadarbības līgumu Nr.4-8/3 par tūrisma, sporta sekmēšanu un atpūtas kompleksa „Zilie kalni” labiekārtošanu un attīstību, kas noslēgts starp Pasūtītāju un Finansētāju;*

*atbilstoši Latvijas vides aizsardzības fonda, Valsts budžeta apakšprogrammas “Vides aizsardzības projekti” Projekta „Mazās Dubkalnu ūdenskrātuves aizbēršana" nosacījumiem, kuru mērķis ir aizbērt mākslīgi izveidoto mazo ūdenskrātuvi un* ***izveidot vietu aktīvās atpūtas laukumam*** *dabas parkā „Ogres Zilie kalni”, atbilstoši dabas parka „Ogres Zilie kalni” dabas aizsardzības plānam 2011-2021. gadam un sadarbības partnera Ogres un Ikšķiles novadu pašvaldību aģentūra „Tūrisma, sporta un atpūtas kompleksa „Zilie kalni” attīstības aģentūra" vidēja termiņa stratēģijai 2015-2017.gadam;*

pamatojoties uz Publisko iepirkumu likuma 8.2pantu, Pasūtītāja Iepirkuma komisijas 2015.gada 22.decembra protokolu Nr.2-8, izsakot savu brīvi radušos gribu, bez maldiem un viltus, noslēdz sekojošu līgumu, turpmāk tekstā – „*Līgums*”, par tālāk tekstā minēto:

**1.Līguma priekšmets**

1.1.Pasūtītājs uzdod, bet Uzņēmējs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši šī Līguma nosacījumiem un normatīvo aktu prasībām uzņemas veikt **aktīvās atpūtas laukuma dabas parkā „Ogres Zilie kalni”**, turpmāk tekstā – *„objekts”*, **izbūvi**, turpmāk tekstā – „*Būvdarbi*”, saskaņā ar būvprojekta *„Ceļa pārbūve „Dubkalnu ezera meži" posmam un aktīvās atpūtas laukums dabas parkā „Ogres Zilie kalni””* 1.kārtas darbiem, turpmāk tekstā – *„Būvprojekts”*. Līguma izpildes vieta – **„Dubkalna ezera meži”, Tīnūžu pagastā, Ikšķiles novadā.**

1.2.Uzņēmējs Būvdarbus izpilda saskaņā ar būvprojektu. Būvdarbi sevī ietver visus Līgumā un Būvprojektā noteiktos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, būvatļaujas saņemšanu, nodošanu ekspluatācijā, izpilddokumentācijas, izpildmērījumu un citas dokumentācijas sagatavošanu un citas darbības, kuras izriet no Līguma vai Būvprojekta.

1.3.Uzņēmējs, parakstot šo Līgumu, apliecina, ka viņš ir pienācīgi iepazinies ar Būvprojektu un iepirkuma nolikuma prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. Uzņēmējs apliecina, ka būvprojekts ir realizējams un ka tāmēs (Līguma pielikumi Nr.1) ir iekļauti visi Uzņēmēja ar Būvdarbu veikšanu (atbilstoši Būvprojektam) saistītie izdevumi.

1. **Līguma cena un norēķinu kārtība**
   1. Par Būvdarbu izpildi Pasūtītājs uzņemas samaksāt Uzņēmējam līguma cenu **149 539,15 EUR (viens simts četrdesmit deviņi tūkstoši pieci simti trīsdesmit deviņi euro 15 centi)**, turpmāk tekstā – „*Līguma summa”*.
   2. Līguma summa sevī ietver Būvdarbu procesā izmantojamos būvniecības izstrādājumus, darbu, piegādes un transporta, apdrošināšanas, elektroenerģijas, ūdensapgādes, būvgružu aizvākšanas, šķirošanas un būvlaukuma uzturēšanas izmaksas, iespējamos nodokļus (izņemot pievienotās vērtības nodokli) un nodevu maksājumus valsts un pašvaldības budžetos un citus maksājumus, kas būs jāizdara Uzņēmējam, lai pienācīgi un pilnībā izpildītu Būvdarbus. Pasūtītājs PVN 31 403,22 EUR (trīsdesmit viens tūkstotis četri simti trīs euro 22 centi) saskaņā ar Pievienotās vērtības nodokļa likuma 142.panta otro daļu maksās valsts budžetā.
   3. Līguma summu Pasūtītājs samaksā Uzņēmējam šādos termiņos:

2.3.1. maksājumi par izpildītiem darbiem tiek veikti reizi 30 dienās pēc faktiski izpildīto darbu apjoma, ko ar savu parakstu apstiprinājusi Pasūtītāja atbildīgā persona, pēc maksas pieprasījuma parakstīšanas un Uzņēmēja rēķina(-u) saņemšanas;

2.3.2. galīgo norēķinu Pasūtītājs samaksā Uzņēmējam 10 (desmit) dienu laikā pēc akta par būves pieņemšanas ekspluatācijā abpusējas parakstīšanas, Uzņēmēja rēķina un garantijas termiņa galvojuma 5% (piecu procentu) apmērā no Līguma summas (garantijas termiņa galvojuma forma – Līguma pielikums Nr.4) saņemšanas.

2.4. Samaksu par Būvdarbu izpildi Pasūtītājs pārskaita Uzņēmēja kredītiestādes kontā. Par samaksas brīdi uzskatāms kredītiestādes atzīmes datums Pasūtītāju maksājuma uzdevumā.

2.5. Nekvalitatīvi vai neatbilstoši veiktie Būvdarbi netiek akceptēti un apmaksāti līdz defektu novēršanai.

1. **Termiņi**
   1. Līgums stājas spēkā **2015.gada 23.decembrī** un darbojas līdz no tā izrietošo Pušu saistību pilnīgai izpildei.
   2. Uzņēmējs veic Būvdarbus saskaņā ar Būvdarbu izpildes kalendāro un naudas plūsmas grafiku (Līguma pielikums Nr.2).
   3. Būvdarbu izpildes termiņš **līdz 2016.gada 1.maijam.**
   4. Būvdarbi tiek uzskatīti par pabeigtiem brīdī, kad tiek apstiprināts akts par objekta pieņemšanu ekspluatācijā.
   5. Uzņēmējam nav tiesības uz Būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Uzņēmējs būtu varējis sagaidīt vai novērst.
2. **Saistību izpildes nodrošinājums**
   1. Uzņēmējs 10 (desmit) darba dienu laikā pēc Līguma spēkā stāšanās brīža iesniedz Pasūtītājam saistību izpildes nodrošinājumu 10 % (desmit) procentu apmērā no kopējās Līguma summas.
   2. Saistību izpildes nodrošinājumu Pasūtītājs ir tiesīgs izmantot, lai kompensētu Uzņēmēja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
   3. Saistību izpildes nodrošinājums ir kredītiestādes vai apdrošināšanas kompānijas galvojums, kura saturs atbilst Līgumam pievienotajai saistību izpildes nodrošinājuma formai (pielikums Nr.3).
   4. Saistību izpildes nodrošinājums ir spēkā no tā izdošanas datuma līdz objekta nodošanai ekspluatācijā un līdz Būvdarbu garantijas laika apdrošināšanas iesniegšanai. Ja Uzņēmējs nenodod objektu ekspluatācijā saskaņā ar Būvdarbu izpildes kalendāro grafiku, tad Saistību izpildes nodrošinājums jāpagarina par nokavējuma periodu.
3. **Apdrošināšana**
   1. Uzņēmējs uz sava rēķina uzņemas noslēgt sekojošus apdrošināšanas līgumus:
      1. Uzņēmēja civiltiesiskās atbildības apdrošināšanu 2014.gada 19.augusta Ministru kabineta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā, kuru 15 (piecpadsmit) darba dienu laikā no Līguma noslēgšanas brīža iesniedz Pasūtītājam;
      2. Būvdarbu garantijas laika apdrošināšanu par apdrošināšanas summu, kas nav mazāka par 5 % (pieciem) procentiem no Līguma summas, kā apdrošināšanas atlīdzības saņēmēju norādot OINPA „TSAK „Zilie kalni” AA” (reģ. Nr.90001449943).
   2. Punktā 5.1.1. noteiktās garantijas Uzņēmējs uztur spēkā visā Būvdarbu veikšanas laikā. Līguma 5.1.2.punktā noteikto garantiju Uzņēmējs uztur spēkā **60 (sešdesmit) mēnešus** no objekta pieņemšanas ekspluatācijā brīža.
4. **Uzņēmēja pienākumi**
   1. Būvdarbus objektā uzsākt 28.decembrī, iepriekš precizējot Būvdarba izpildes grafiku ar Pasūtītājam.
   2. Uzņēmējam patstāvīgi jāorganizē savu nolīgto darbuzņēmēju darbs un jādod nepieciešamie norādījumi un uzdevumi atbilstoši Būvprojektam, kā arī jāveic izpildīto Būvdarbu kontrole un pieņemšana. Norēķinus ar darbuzņēmējiem Uzņēmējs kārto patstāvīgi.
   3. Uzņēmējs uzņemas patstāvīgi organizēt un saskaņot Būvdarbus ar atbildīgajām institūcijām, kā arī juridiskajām un fiziskajām personām.
   4. Uzņēmējs uzņemas Būvdarbu veikšanā izmantot tikai sertificētus būvizstrādājumus. Materiālu aizvietošanu ar analogiem materiāliem pirms to izmantošanas ir jāsaskaņo ar Pasūtītāju, būvuzraugu un autoruzraugu.
   5. Uzņēmējam jānodrošina, lai Būvdarbus pildītu iepirkuma procedūras gaitā iesniegtajā piedāvājumā norādītais, atbildīgais Būvdarbu vadītājs un personāls. Būvdarbu vadītājam objektā jāatrodas 8 (astoņas) stundas katru darbdienu.
   6. Veikt Būvdarbus un nodot tos Līgumā norādītajā termiņā.
   7. Būvdarbus veikt kvalitatīvi un atbilstoši būvnormatīvu u.c. spēkā esošo normatīvo aktu prasībām.
   8. Pirms Būvdarbu uzsākšanas pārbaudīt situāciju objektā, lai nepieļautu kļūdas Būvdarbu procesā.
   9. Uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes, un iesniegt Pasūtītājam atskaites (protokolus, aktus) par visām veiktajām pārbaudēm. Būvdarbu vietām, kur tas nepieciešams, sastādīt segto darbu aktus.
   10. Trīs dienu laikā no šī Līguma parakstīšanas brīža, kā arī Līguma darbības laikā nekavējoties informēt Pasūtītājus par visiem tiesu procesiem, kas uzsākti pret Uzņēmēju.
   11. Ne vēlāk kā 2 (divu) dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja Uzņēmējs minētajā termiņā nav par šādiem apstākļiem ziņojis Pasūtītājam, tad Uzņēmējs zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
   12. Pilnā mērā atlīdzināt Būvdarbu izpildes laikā Pasūtītājam, trešajām personām vai apkārtējai videi nodarītos tiešos zaudējumus.
   13. Veicot Būvdarbus, izpildīt visas tiesību aktos paredzētās valsts un pašvaldību iestāžu prasības.
   14. Uzņēmējs garantē visu ar Būvdarbu objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvi un instrukcijas. Uzņēmējs atbild par savu darbinieku rīcību – darba aizsardzības un darba drošības jautājumos veicot būvdarbus Līguma darbības laikā.
   15. Uzņēmējam ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.
   16. Pasūtītājs ir tiesīgi pēc saviem ieskatiem veikt Būvdarbu izpildes pārbaudes.
   17. Pasūtītāja veiktā Līguma izpildes kontrole vai Uzņēmēja izpildīto Būvdarbu pārbaude nevar būt par pamatu Līgumā vai ar likumu noteiktās Uzņēmēja atbildības par neatbilstoši veiktajiem darbiem samazināšanai.
   18. Ja Līgums tiek lauzts, tad Uzņēmējs nekavējoties pārtrauc Būvdarbus, par ko tiek sagatavots objekta nodošanas – pieņemšanas akts, atstāj Būvdarba vietu drošībā un kārtībā. Pasūtītājs samaksā Uzņēmējam par visiem līdz Līguma laušanas brīdim kvalitatīvi paveiktajiem Būvdarbiem.
   19. Uzņēmējs nevar Būvdarbus nodot tālāk citiem uzņēmējiem vai darbuzņēmējiem, to iepriekš rakstveidā nesaskaņojot ar Pasūtītāju.
5. **Pasūtītāja pienākumi**
   1. Uzņēmēja iesniegtos, Pasūtītāja atbildīgās amatpersonas parakstītos aktus par izpildīto Būvdarbu daļu pārbaudīt 30 (trīsdesmit) darba dienu laikā pēc to saņemšanas un, ja tie ir pareizi, apstiprināt paveikto Būvdarbu daļas apjomu un izmaksas.
   2. Pasūtītājs uzņemas savlaicīgi un Līgumā noteiktā kārtībā izskatīt visus no Uzņēmēja saņemtos paziņojumus, pieprasījumus, iesniegumus, vēstules un priekšlikumus.
   3. Par Būvdarbu izpildi samaksāt Uzņēmējam saskaņā ar šī Līguma noteikumiem.
6. **Būvdarbu pieņemšana – nodošana**
   1. Pēc pilnīgas plānoto Būvdarbu pabeigšanas, veiktos Būvdarbus Uzņēmējs nodod Pasūtītājam saskaņā ar Ministru kabineta 2014.gada 14.oktobra noteikumiem Nr.633 „Autoceļu un ielu būvnoteikumi”.
   2. Pieņemt objektu un parakstīt nodošanas – pieņemšanas aktu Pasūtītājs ir tiesīgs pilnvarot trešo personu.
   3. Ja iepriekšējos aktos par izpildīto Būvdarbu daļu tiek atklātas neprecizitātes, tās jālabo nākamajā aktā par izpildīto Būvdarbu daļu.
7. **Būvdarbu garantija**
   1. Izpildīto Būvdarbu **garantijas termiņš ir 60 (sešdesmit) mēneši** no Būvdarbu pieņemšanas ekspluatācijā.
   2. Uzņēmējs 10 (desmit) darba dienu laikā pēc objekta pieņemšanas ekspluatācijā iesniedz Pasūtītājam garantijas termiņa galvojumu 5 % (piecu procentu) apmērā no kopējās Līguma summas (garantijas termiņa galvojuma forma – pielikums Nr.4).
   3. Garantijas laikā Uzņēmēja pienākums ir novērst radušos defektus un nepilnības par saviem līdzekļiem, ja tie ir radušies Uzņēmēja nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā.
   4. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, Uzņēmējam ir pienākums saviem spēkiem un par saviem līdzekļiem veikt visus nepieciešamos Būvdarbus.
   5. Ja garantijas laikā tiek novērsti defekti darbiem vai iekārtām, garantijas laiks šiem darbiem un iekārtām sākas no jauna ar dienu, kad Uzņēmējs defektus ir novērsis.
   6. Par nepieciešamību novērst defektus, Pasūtītājs paziņo Uzņēmējam, nosūtot pretenziju ar ierakstītu vēstuli.
   7. Pēc pretenzijas saņemšanas, Uzņēmēja pienākums ir 5 (piecu) darbu dienu laikā noslēgt vienošanos ar Pasūtītāju par to, kā tiks veikta defektu vai nepilnību novēršana.
   8. Gadījumā, ja starp Pusēm rodas strīds par Uzņēmēja veikto Būvdarbu atbilstību šajā Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām Pusēm. Šādā gadījumā ekspertīzes izdevumus sedz vainīgā Puse.
   9. Ja Uzņēmējs šā Līguma 9.7.punktā norādītajā laikā nevienojas par defektu novēršanu ar Pasūtītāju vai neveic defektu novēršanu šā Līguma 9.7.punktā norādītās vienošanās termiņā, Pasūtītājs ir tiesīgi piesaistīt citu Uzņēmēju veikt defektu novēršanu. Uzņēmējs šādā gadījumā veic samaksu Pasūtītājam saskaņā ar šī Līguma noteikumiem.
8. **Pušu atbildība**
   1. Puses atbild viena otrai saskaņā ar šo Līgumu un Civillikumu.
   2. Uzņēmējs apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par šajā Līgumā minēto cenu, un Uzņēmējs apliecina, ka Būvdarbu tāmē ir iekļauti visi šī Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai tāmē paredzēto Būvdarbu veikšanai (aprēķinos ir ietvertas arī iespējamo neparedzēto darbu izmaksas), lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem Uzņēmējs bija informēts, bet kas netika ievērtēti Uzņēmēja līgumcenas piedāvājumā – Būvdarbu tāmēs, tiek veikti uz Uzņēmēja rēķina.
   3. Uzņēmējs ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. Uzņēmējs ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
   4. Uzņēmējs uzņemas pilnu atbildību par šajā Līgumā paredzēto Būvdarbu veikšanā nodarbināto darbinieku apdrošināšanu pret nelaimes gadījumiem.
   5. Ja Uzņēmējs šajā Līgumā noteiktajā laikā neuzsāk vai nenodod objektu, tad Uzņēmējs maksā Pasūtītājam līgumsodu 0,2 % apmērā no kopējās Līguma summas par katru nokavēto dienu, bet ne vairāk kā 10 % no galvenās neizpildītās saistības, kā arī atlīdzina Pasūtītājam zaudējumus, kas tiem radušies Līguma savlaicīgas neizpildes rezultātā. Zaudējumu apmēru nosaka, Pusēm vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsoda samaksas, ja izpilde kavēta Pasūtītāju vainas dēļ.
   6. Ja Uzņēmējs nenovērš defektus šā Līguma 9.7.punktā minētās vienošanās norādītajos termiņos, tad Uzņēmējs maksā Pasūtītājam līgumsodu 0,5 % apmērā no nenovērsto defektu vērtības par katru kavējuma dienu, bet ne vairāk kā 10 % no nenovērsto defektu kopējās vērtības, kā arī atlīdzina Pasūtītājam zaudējumus, kas tam radušies defektu savlaicīgas nenovēršanas rezultātā. Zaudējumu apmēru nosaka, Pusēm vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsodu nomaksas, ja izpilde kavēta Pasūtītāja vainas dēļ.
   7. Gadījumā, ja vienošanās, kas paredz defektu novēršanu garantijas periodā netiek noslēgta šajā Līgumā noteiktajā termiņā, tad Pasūtītājam ir tiesības novērst radušos defektus, piesaistot citus uzņēmējus.
   8. Šajā gadījumā Uzņēmēja pienākums ir samaksāt Pasūtītājam defektu novēršanai izlietoto summu 10 (desmit) dienu laikā no rēķina iesniegšanas brīža.
   9. Līguma 10.8.punktā noteiktā maksājuma kavējuma gadījumā Uzņēmēja pienākums ir maksāt Pasūtītājam līgumsodu par maksājuma kavējumu 0,5 % apmērā no kavētā maksājuma summas katru kavējuma dienu, bet ne vairāk kā 10 % apmērā no defektu novēršanai izlietotās summas.
   10. Ja Pasūtītājs bez pamatojuma neveic maksājumus šajā Līgumā noteiktajos termiņos, tad Pasūtītājs maksā Uzņēmējam līgumsodu 0,2 % apmērā no nokavēto maksājumu summas par katru kavējuma dienu, bet ne vairāk kā 10 % no pamatparāda.
   11. Ja Uzņēmējs pēc Līguma parakstīšanas un pirms Līguma 4.1.punktā noteiktās saistību izpildes atsakās no Līguma izpildes, tad Uzņēmējs maksā Pasūtītājam līgumsodu 10% (desmit procentu) apmērā no kopējās Līguma summas.
   12. Ja Uzņēmējs nepilda vai nepienācīgi pilda 3.3., 4.1. un 9.2.punktā noteiktās saistības, tad maksā Pasūtītājam līgumsodu 0,2 % apmērā no Līguma summas par katru kavējuma dienu, bet ne vairāk kā 10 % no neizpildītās galvenās saistības.
   13. Līguma 3.3., 4.1. un 9.2.punktā noteiktā līgumsoda samaksa neatbrīvo vainīgo Pusi no pienākuma izpildīt savas līgumsaistības, t.sk. zaudējumu atlīdzināšanas.
   14. Uzņēmējs maksā šajā Līgumā noteikto līgumsodu un atlīdzina zaudējumus Pasūtītājam vai Pasūtītājs tos atskaita no tuvākā paredzētā maksājuma Uzņēmējam. Līgumsoda samaksa Puses neatbrīvo no pienākuma izpildīt šī Līguma saistības.
9. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes.
   2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
   3. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sagatavo jaunu līgumu, vai arī lauž šo Līgumu.
   4. Ja netiek izpildītas Līguma 11.2.punktā minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
10. **Līguma izbeigšana**
    1. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.
    2. Pasūtītājs ir tiesīgs lauzt Līgumu, rakstveidā brīdinot par to Uzņēmēju 10 (desmit) dienas iepriekš, ja:
       1. Būvdarbi būves vietā netiek uzsākti **10 (desmit)** dienu laikā pēc Līgumā paredzētā Būvdarbu uzsākšanas datuma;
       2. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka kā noteikts būvniecības normatīvos;
       3. Uzņēmējs ilgāk par 10 (desmit) dienām nepamatoti pārtrauc darbus būves vietā;
       4. Uzņēmējs bankrotē vai tā darbība tiek izbeigta vai pārtraukta.
    3. Ja Līgums tiek lauzts, Uzņēmējs nekavējoties pārtrauc Būvdarbus, tad, piedaloties Pasūtītāja un Uzņēmēja nozīmētajām atbildīgajām amatpersonām, tiek sagatavots akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši Būvprojektam, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem objektā ir Vispārīgajos būvnoteikumos uzskaitītā būvdarbu veikšanas dokumentācija.
    4. Pasūtītājs ir tiesīgi veikt uzmērījumus un pieaicināt neatkarīgus ekspertus izpildīto Būvdarbu apjoma noteikšanai. Pasūtītājs samaksā Uzņēmējam par visiem līdz Līguma laušanas brīdim kvalitatīvi paveiktajiem darbiem.
    5. Ja faktiski izpildīto Būvdarbu vērtība ir mazāka par summu, kuru Pasūtītājs jau ir samaksājuši Uzņēmējam, tad pēdējam ir pienākums atmaksāt pārmaksāto summu. Izdarot samaksu, Pasūtītājs ir tiesīgi ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc šajā punktā minētā akta parakstīšanas.
    6. Gadījumā, ja Līgums tiek pārtraukts Uzņēmēja vainas dēļ, tad Pasūtītājam ir tiesības prasīt no Uzņēmēja līgumsodu par saistību neizpildi 10 % apmērā no neizpildītās galvenās saistības.
11. **Strīdu izskatīšanas kārtība un citi nosacījumi**
    1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta, tad Puses vēršas tiesā, Latvijas likumos noteiktajā kārtībā.
12. **Noslēguma noteikumi**
    1. Veicot jebkuras izmaiņas Līgumā paredzētajos Būvdarbos, tiek slēgta rakstiska vienošanās, kas kļūst par Līguma neatņemamu sastāvdaļu.
    2. Ja jebkurā Līguma izpildes brīdī Uzņēmējs sastopas ar apstākļiem, kas neizbēgami aizkavē Būvdarbu izpildi, Uzņēmējam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Uzņēmēja paziņojuma saņemšanas, Pasūtītājam ir jānovērtē situācija un, pēc lēmuma saskaņošanas ar būvuzraugu un autoruzraugu, tas var pagarināt Uzņēmēja saistību izpildes termiņu vai veikt citas Līguma izmaiņas. Šādā gadījumā, bez Līgumā norādīto soda sankciju piemērošanas, izmaiņas ir jāakceptē abām Pusēm.
    3. Būtiski Līguma grozījumi ir pieļaujami šādos gadījumos:

14.3.1.Būvprojektā tiek atklātas neprecizitātes vai ir radusies nepieciešamība iekļaut papildus pozīcijas, kas ir tehnoloģiski nepieciešamas Būvprojekta īstenošanai;

14.3.2.dabas katastrofu un citu ārēja rakstura apstākļu rezultātā ir nodarīti bojājumi objektam, kā rezultātā nepieciešams iekļaut papildus darbu apjomus zaudējumu novēršanai;

14.3.3.iepriekš plānoto, novecojušo materiālu un tehnoloģisko risinājumu aizstāšana ar jauniem, tādējādi, sasniedzot kvalitatīvāku darba rezultātu, kā rezultātā ir radies sadārdzinājums.

* 1. .Jebkuri Līguma grozījumi vai papildinājumi, tai skaitā abu Pušu saskaņotajā tāmē, būs spēkā tikai tad, ja tie būs motivēti, sagatavoti rakstiskā veidā un abu Pušu parakstīti.
  2. .Par tādu darbu izpildi, kuru izpildes gaitā Uzņēmējs ir patvaļīgi atkāpies no Līguma noteikumiem, Uzņēmējs atlīdzību nesaņem.
  3. .Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
  4. .Līgums ir sagatavots un parakstīts 3 (trijos) eksemplāros ar visiem Līgumā minētajiem pielikumiem, pa 1 (vienam) eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
  5. .Ar šo Līgumu uzņemto saistību izpildes nodrošināšanai Puses nosaka kontaktpersonas:

14.6.1.no Pasūtītāja puses – Ogres un Ikšķiles novadu pašvaldību aģentūras „Tūrisma, sporta un atpūtas kompleksa „Zilie kalni” attīstības aģentūra” projektu vadītājs Armands Pivors, tālruņa numurs: 25418443, e-pasta adrese: [armands.pivors@ziliekalni.lv](mailto:armands.pivors@ziliekalni.lv) ;

14.6.2.no Uzņēmēja puses – Jānis Biezais, tālrunis: 26556346, fakss: 64723200, e-pasts: info@v-m.lv.

1. **Līguma pielikumi**

1.pielikums – tāme uz \_\_\_\_ lapām;

2.pielikums – būvdarbu izpildes kalendārais grafiks un naudas plūsmas plāns uz \_\_\_\_ lapām;

3.pielikums – saistību izpildes forma uz 1 lapas;

4.pielikums – garantijas termiņa nodrošinājuma forma uz 1 lapas.

**16.Pušu rekvizīti**

|  |  |
| --- | --- |
| * + 1. *Pasūtītājs* | * + 1. *Uzņēmējs* |
| **OINPA „TSAK** **„Zilie kalni” AA”**  Reģ. Nr.90001449943  Peldu iela 22, Ikšķile  Ikšķiles novads, LV-5052,  Kredītiestāde: a/s „Swedbank”  Kods: HABALV22  Konts: LV90 HABA 0551 0171 3907 3  I.Kraukle\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **SIA „Valkas meliorācija”**  Reģ. Nr.44103005549  Tālavas iela 70, Valka,  Valkas novads, LV-4701  Kredītiestāde: A/S „SEB bank”,  Kods: UNLALV2X  Konts: LV27 UNLA 0017 1004 6720  J.Biezais\_\_\_\_\_\_\_\_\_\_\_\_\_\_\_ |

|  |
| --- |
| *Finansētājs:*  **Ikšķiles novada pašvaldības**  **SIA „Ikšķiles māja”**  Reģistrācijas Nr. 40103416198,  Dainu iela 1A-1, Ikšķile,  Ikšķiles novads, LV-5052  Kredītiestāde: a/s Swedbank  Kods: HABALV22  Konts: LV35 HABA 0551 0385 2458 6  e-pasts: [birojs@ikskilesmaja.lv](mailto:birojs@ikskilesmaja.lv)  Tālrunis 65030316, fakss 65030216  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  J.G.Rubenis |

Pielikums Nr.3 līgumam

**Saistību izpildes garantija Nr. \_\_\_\_\_\_\_\_\_\_\_\_\_\_**

Mūsu klients \_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_, Reģistrācijas Nr.\_\_\_\_\_\_\_\_\_\_\_\_, ir informējis mūsu kredītiestādi/apdrošināšanas kompāniju, ka *(datums*) ir parakstīts Līgums Nr. \_\_\_\_\_\_\_\_\_\_\_\_ (turpmāk saukts - Līgums) starp jums kā \_\_\_\_\_\_\_\_\_\_\_\_ (*Pasūtītājs*) un mūsu klientu kā *\_\_\_\_\_\_\_\_\_\_\_\_\_\_\_ (Būvuzņēmējs)* par \_\_\_\_\_\_\_\_\_\_\_\_\_\_\_\_\_\_\_\_\_\_ *(Būvdarbu projekta nosaukums)* par kopējo summu \_\_\_\_\_\_\_\_\_\_\_\_\_\_ (EUR*, summa*). Saskaņā ar Līguma noteikumiem *\_\_\_\_\_\_\_\_\_\_\_\_\_\_\_ (Būvuzņēmējs)* jānodrošina \_\_\_\_\_\_\_\_\_\_\_\_(*Pasūtītājs*) ar Saistību izpildes garantiju par summu *\_\_\_\_\_\_\_\_\_\_\_ (*EUR*, summa)* (10% no Līguma summas bez PVN).

Ņemot vērā augstāk minēto, mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(kredītiestādes/apdrošināšanas kompānijas nosaukums un adrese, reģistrācijas nr.)*, atsakoties izmantot jebkuras mūsu klienta – galvenā parādnieka – ierunas, garantējam samaksāt uz jūsu norādīto kontu pēc jūsu pirmā rakstiskā pieprasījuma jebkuru summu līdz

\_\_\_\_\_\_\_\_\_\_\_\_\_\_\_\_\_\_\_\_\_ (EUR*, summa*), *(skaitļiem un vārdiem)*

saņemot jūsu rakstisku prasību maksāt summu, kas nepārsniedz šīs garantijas summu, un jūsu rakstisku apstiprinājumu, ka \_\_*\_\_\_\_\_\_\_\_\_\_\_\_\_\_\_ (Būvuzņēmējs)* nav izpildījis savas saistības saskaņā ar Līgumu, norādot, kādas saistības nav izpildītas.

Lai mūsu *kredītiestāde/apdrošināšanas kompānija* varētu identificēt jūsu parakstus uz iesniegtajiem dokumentiem, parakstiem ir jābūt notariāli apstiprinātiem, vai arī dokumenti iesniedzami caur kredītiestāde/apdrošināšanas kompāniju, kurā jūs tiekat apkalpoti, un šī kredītiestāde/apdrošināšanas kompānija apliecina parakstu pareizību dokumentos.

Mūsu garantija ir spēkā līdz

201\_. gada \_\_. \_\_\_\_\_\_\_\_\_\_\_\_\_.

un izbeidzas pilnībā un automātiski, ja līdz šim datumam mūsu *kredītiestāde/apdrošināšanas kompānija* nav saņēmusi jūsu rakstisko prasību maksāt un apstiprinājumu, neatkarīgi no tā, vai šī garantija ir mums atdota vai nav.

Katrs ar šo garantiju saistībā esošais maksājums atbilstoši samazinās mūsu saistības.

Šai garantijai tiek piemēroti Starptautiskās tirdzniecības palātas izdotie Vienotie noteikumi par pieprasījuma garantijām „The ICC Uniform Rules for Demand Guarantees”, ICC Publication No. 758. Visus jautājumus, ko neregulē minētie noteikumi (ERDG 758), regulē Latvijas Republikas likums. Prasības un strīdi, kas saistīti ar šo garantiju, izskatāmi Latvijas Republikas tiesā.

*Kredītiestāde/apdrošināšanas kompānija*

Šī garantija ir izdota vienā oriģinālā eksemplārā – garantijas saņēmējam.

Pielikums Nr.4 līgumam

**Garantijas termiņa nodrošinājums Nr. \_\_\_\_\_\_\_\_\_\_\_\_\_\_**

Mūsu klients \_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_, Reģistrācijas Nr.\_\_\_\_\_\_\_\_\_\_\_\_, ir informējis mūsu kredītiestādi/apdrošināšanas kompāniju, ka *(datums*) ir parakstīts Līgums Nr. \_\_\_\_\_\_\_\_\_ (turpmāk saukts - Līgums) starp jums kā \_\_\_\_\_\_\_\_\_\_\_\_ (*Pasūtītājs*) un mūsu klientu kā *\_\_\_\_\_\_\_\_\_\_\_\_\_\_\_ (Būvuzņēmējs)* par \_\_\_\_\_\_\_\_\_\_\_\_\_\_\_\_\_\_\_\_\_\_ *(Būvdarbu projekta nosaukums)* par kopējo summu \_\_\_\_\_\_\_\_\_\_\_\_\_\_ *(*EUR*, summa*). Saskaņā ar Līguma noteikumiem *\_\_\_\_\_\_\_\_\_\_\_\_\_\_\_ (Būvuzņēmējs)* jānodrošina\_\_\_\_\_\_\_\_\_\_\_\_ (*Pasūtītājs*) ar Garantijas termiņa nodrošinājumu par summu *\_\_\_\_\_\_\_\_\_\_\_ (*EUR*, summa)* (5% no Līguma summas bez PVN) garantijas laikā radušos defektu novēršanai.

Ņemot vērā augstāk minēto, mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(kredītiestādes/apdrošināšanas kompānijas nosaukums un adrese, reģistrācijas nr.)*, atsakoties izmantot jebkuras mūsu klienta - galvenā parādnieka - ierunas, garantējam samaksāt uz jūsu norādīto kontu pēc jūsu pirmā rakstiskā pieprasījuma jebkuru summu līdz

\_\_\_\_\_\_\_\_\_\_\_\_\_\_\_\_\_\_\_\_\_(EUR*, summa*), *(skaitļiem un vārdiem)*

saņemot jūsu rakstisku prasību maksāt summu, kas nepārsniedz šīs garantijas summu, un jūsu rakstisku apstiprinājumu, ka \_\_*\_\_\_\_\_\_\_\_\_\_\_\_\_\_\_ (Būvuzņēmējs)* nav izpildījis garantijas laikā radušos defektu novēršanu, norādot, kādas saistības nav izpildītas.

Lai mūsu *kredītiestāde/apdrošināšanas kompānija* varētu identificēt jūsu parakstus uz iesniegtajiem dokumentiem, parakstiem ir jābūt notariāli apstiprinātiem, vai arī dokumenti iesniedzami caur kredītiestāde/apdrošināšanas kompāniju, kurā jūs tiekat apkalpoti, un šī kredītiestāde/apdrošināšanas kompānija apliecina parakstu pareizību dokumentos.

Mūsu garantija ir spēkā līdz 201\_. gada \_\_. \_\_\_\_\_\_\_\_\_\_\_\_\_ *(60 mēneši)*

un izbeidzas pilnībā un automātiski, ja līdz šim datumam mūsu *kredītiestāde/apdrošināšanas kompānija* nav saņēmusi jūsu rakstisko prasību maksāt un apstiprinājumu, neatkarīgi no tā, vai šī garantija ir mums atdota vai nav.

Katrs ar šo garantiju saistībā esošais maksājums atbilstoši samazinās mūsu saistības.

Šai garantijai tiek piemēroti Starptautiskās tirdzniecības palātas izdotie Vienotie noteikumi par pieprasījuma garantijām „The ICC Uniform Rules for Demand Guarantees”, ICC Publication No. 758. Visus jautājumus, ko neregulē minētie noteikumi (ERDG 758), regulē Latvijas Republikas likums. Prasības un strīdi, kas saistīti ar šo garantiju, izskatāmi Latvijas Republikas tiesā.

*Kredītiestāde/apdrošināšanas kompānija*

Šī garantija ir izdota vienā oriģinālā eksemplārā – garantijas saņēmējam.